ଓଡ଼ିଶାର ସରକାରୀ ଓ ସମସ୍ତ ବେସରକାରୀ ମିଡିଆ କରୋନା ସଂକ୍ରାନ୍ତ ସମସ୍ତ ତଥ୍ୟ ଜନସାଧାରଣଙ୍କ ନିକଟରେ ଅବିଳମ୍ବେ ପହଞ୍ଚାଇବା ସହ ଜନ ସଚେତନତା ଉପଲକ୍ଷେ କରୋନା ସମ୍ବନ୍ଧୀୟ ସମସ୍ତ ତଥ୍ୟ ଲଗାତର ଭାବେ ପ୍ରଚାର କରିଆସୁଛନ୍ତି । ଲକଡାଉନ ସମୟରେ ରାଜ୍ୟର କ୍ଷୁଦ୍ର ବ୍ୟବସାୟୀ ମାନେ ମାଲ ପରିବହନରେ ସମ୍ମୁଖୀନ କରୁଥିବା ଅସୁବିଧା ମଧ୍ୟ ମିଡିଆ ସରକାରଙ୍କ ନିକଟରେ ପହଞ୍ଚାଇପାରିଥିଲା । ଏହା ସହ ମୋବାଇଲ କଲର ଟ୍ୟୁନ୍ ସହାୟତାରେ ମଧ୍ୟ ଲୋକଙ୍କୁ କରୋନା ସମ୍ବନ୍ଧରେ ସଚେତନତାର ବାର୍ତ୍ତା ପ୍ରଦାନ କରାଯାଉଛି । ଏହାଛଡା ମୋବାଇଲ, ହ୍ୱାଟସାଅପ ଇତ୍ୟାଦି ମାଧ୍ୟମରେ କରୋନା ସମ୍ପର୍କୀୟ ଭୁଲ ତଥ୍ୟ ପ୍ରଚାର କରୁଥିବା ବ୍ୟକ୍ତିବିଶେଷଙ୍କ ଉପରେ କଠୋର କାର୍ଯ୍ୟାନୁଷ୍ଠାନ ଗ୍ରହଣ କରିବା ପାଇଁ ସରକାରୀ ସ୍ତରରେ ନିର୍ଦ୍ଦେଶ ଦିଆଯାଇଛି । ତେବେ ଓଡ଼ିଶା ସରକାର କୋଭିଡ-୧୯ ମୁଖପାତ୍ର ବାଗଚୀଙ୍କ ମାଧ୍ୟମରେ ଏ କଥା ସ୍ପଷ୍ଟ କରିଥିଲେ ଯେ ବୃହତ୍ତର ଜନସ୍ଵାର୍ଥ ବ୍ୟତୀତ ଅନ୍ୟ କୌଣସି କ୍ଷେତ୍ରରେ ରାଜ୍ୟ ସରକାରଙ୍କ ଦ୍ଵାରା କରୋନା ରୋଗୀଙ୍କ ବ୍ୟକ୍ତିଗତ ତଥ୍ୟ ସର୍ବସାଧାରନରେ ପ୍ରକାଶ କରାଯିବ ନାହିଁ ।

ମିଡିଆର ଭୂମିକା
ଲକ ଡାଉନ ଓ ସଟ ଡାଉନ
ସମୟୋଚିତ ପଦକ୍ଷେପ
ଅଭିନବ ପଦକ୍ଷେପ